গত মঙ্গলবার মধ্যরাতে উপজেলার জাউয়াবাজার ইউনিয়নের হাবিদপুর গ্রামের এক ভাড়াটিয়া বাড়ীতে এ ঘটনা ঘটে।  জানা যায়, জাউয়াবাজার গ্রামীন ব্যাংক কর্মকর্তা ডলি রানী দাস দীর্ঘদিন থেকে হাবিদপুরের তুরস্ক ভবনে ভাড়াটিয়া বাড়ীতে থাকেন। তাদের বাড়ী মৌলভীবাজার জেলার বড়লেখা থানার দিতিয়ার দেহী গ্রামে। গত মঙ্গলবার মধ্যরাতে ২ জন দূর্বৃত্ত বাড়ীর দরজা ভেঙ্গে ঘরে প্রবেশ করে ঘুমন্ত অবস্থায় ডলি রানী ও তার ভাশুরের মেয়ে  মিলিকে দা দিয়ে কুপিয়ে পালিয়ে যায়। তাদের চিৎকারের পাশ্ববর্তী বাড়ীর লোকজন তাদেরকে প্রথমে কৈতক হাসপাতালে ভর্তি করে। পরে অবস্থার অবনতি হলে গতকাল বুধবার সকালে সিলেট ওসমানী মেডিকেল কলেজ হাসপাতালে নেয়ার পর কিশোরী মিলি মারা যায়। তবে এ ঘটনার ঘটনার কারণ জানা যায়নি। থানার ওসি শাহজালাল মুন্সি বলেন, পুলিশ ঘটনাস্থল পরিদর্শন করেছে। নিহত কিশোরীর লাশ ময়না তদন্তের পর এ ঘটনায় হত্যা মামলা দায়েরের প্রস্তুতি চলছে।